- Hindi News
- National
- दिल्ली सरकार के बजट से पहले आप की ट्रेड विंग व्यापारियों के साथ बैठक कर लेगी राय
दिल्ली सरकार के बजट से पहले आप की ट्रेड विंग व्यापारियों के साथ बैठक कर लेगी राय
नई दिल्ली | दिल्लीसरकार के अगले हफ्ते आने वाले बजट को लेकर आम आदमी पार्टी की ट्रेड विंग ने व्यापारियों से राय-मशविरा करना शुरू कर दिया है। विंग के प्रदेश कन्वीनर बृजेश गोयल ने बताया कि बुधवार को कुछ ट्रेड एसोसिएशंस के साथ मीटिंग की गई। मीटिंग्स के अलावा व्यापारियों से पत्रों और मेल के जरिए भी सुझाव मांगे जा रहे हैं। ट्रेड विंग जल्दी ही दिल्ली के वित्त मंत्री मनीष सिसोदिया के साथ व्यापारियों की एक मीटिंग भी कराएगी। व्यापारियों से मिले सुझावों के आधार पर ट्रेड विंग एक रिपोर्ट बनाकर 3 मार्च को दिल्ली सरकार को सौंपेगी। ज्ञात हो कि पिछले साल भी बजट के दौरान दिल्ली सरकार ने व्यापारियों और उद्यमियों को वैट, लक्जरी टैक्स आदि काफी चीजों में रियायतें दी थी, जिसमें आप ट्रेड विंग का अहम योगदान रहा था।
tgl_Latn sot_Latn hin_Deva hin_Deva hin_Deva